**Carlos III -terveysinstituutti** (esp. *Instituto de Salud Carlos III*, lyhennys **ISCIII**) on Espanjan merkittävin julkinen lääketieteen alan tutkimus- ja rahoitusorganisaatio, joka myös valvoo Espanjan terveystieteiden tutkimusta ja toimii tieteellisenä neuvonantajana maan terveydenhoitojärjestelmälle.

ISCIII:n päätoimipiste sijaitsee Madridissa. Vuoden 2018 lopussa instituutin palveluksessa työskenteli noin 870 henkeä. Instituutin johdossa on pääjohtaja, tohtori Raquel Yotti. Vuonna 2020 instituutin budjetti oli 271,3 miljoonaa euroa.

Instituutti on osin autonominen tulosyksikkö, joka raportoi Espanjan talous-, teollisuus ja kilpailukykyministeriölle. Osaltaan ISCIII kytkeytyy myös Espanjan tiede-, innovaatio- ja yliopistoministeriöön. ISCII koordinoi esimerkiksi espanjalaista lääketieteellistä tutkimusrahoitusta vastaamalla Espanjan valtion strategisen terveystieteellisen tutkimusrahoituksen jakamisesta. ISCII myös hankkii tutkimusrahoitusta esimerkiksi Euroopan yhteisön tiede- ja ohjelmahankkeista.

Instituutin organisaatioon kuuluu useita lääketieteen osa-alojen erillislaitoksia. Näihin lukeutuvat kansallinen mikrobiologinen keskus, kansallinen epidemologinen keskus, kansallinen ympäristöterveyden keskus, kansallinen trooppisen lääketieteen keskus, harvinaisten sairauksien tutkimuslaitos, kroonisten sairauksien tutkimuksen toimintayksikkö, terveydenhuollon tutkimusyksikkö, etälääketieteen tutkimusyksikkö (telemedicine & e-health), terveysteknologian arviointiyksikkö sekä kansalliset (jatko-opintovaiheen) kansanterveyden ja työterveyden koulut. Lisäksi ISCII:n puitteissa toimivat kansainvälisesti arvostetut syövän, sydän- ja verisuonitautien sekä hermostollisten rappeumasairauksien tutkimussäätiöt.

ISCIII on laatinut koronaviruspandemian 2020 aikana esimerkiksi päiväkohtaisia yhteenvetoraportteja Espanjan tilanteesta. Raporteista käy ilmi esimerkiksi covid-19-tautiin sairastuneiden ja sairastuttuaan menehtyneiden ihmisten alueellinen ja ikäjakauma Espanjassa. Carlos III -terveysinstituutin tekemän selvityksen mukaan (19. maaliskuuta 2020), siihen mennessä Espanjassa menehtyneistä covid-19-tautiin sairastuneesta 79 prosentilla oli yksi tai useampi tunnettu riskitekijä, mutta 21 prosenttilla ei tuollaisia riskitekijöitä tiedetty. Tässä vaiheessa Espanjassa koronaviruksen myötävaikuttamana kuolleiden keski-ikä oli 70 vuotta. 

Yhteistyössä instituutin kanssa on myös koronapotilaiden näytteillä todennettu, että espanjalaisen Genomica-molekyylidiagnostiikkayrityksen (PharmaMar Group) valmistama diagnostinen pikatesti covid-19-tautia aiheuttavan koronaviruksen (SARS-CoV2) havaitsemiksi täyttää tarvittavan EU-direktiivin (Directiva 98/79/CE). Näitä pikatestejä on kaupallisesti saatavilla, ja ne ovat yhteensopivia useiden monissa sairaaloissa käytettyjen testimenetelmien kanssa. Carlos III -terveysinstituutti myös havaitsi, että Espanjan koronaepidemiakriisin aikana kiinalaiselta valmistajalta (Bioeasy) ostamien 640 000 pikatestin laatu osoittautui heikoksi testien havaittua vain 30 prosenttia koronatapauksista. Näistä tarvikepulan vuoksi jo espanjalaissairaaloissa käyttöönotettujen pikatestien käytöstä tuli siksi luopua. Tämän johdosta Espanjan opposition edustajat pyysivät maan pääministeriä vastaamaan, miksei Espanja validoinut näitä testejä ennen käyttöönottoa ja miksi osto oli tehty valmistajalta, jolla ei Kiinan mukaan ollut lupaa näitä myydä.

Katso myös
----------

* Euroopan tautienehkäisy- ja -valvontakeskus (ECDC)
* Portugalin kansallinen terveysinstituutti (INSA)
* Ranskan kansanterveysvirasto (Santé Publique France)
* Italian kansanterveyslaitos (ISS)

Lähteet
-------

1. 1 2 3 4  ISCIII Executive Summary 2018 Instituto de Salud Carlos III, isciii.es. Viitattu 27.3.2020. (englanniksi)
2. ↑  Mission and Vision Instituto de Salud Carlos III, isciii.es.  Arkistoitu 27.3.2020. Viitattu 27.3.2020. (englanniksi)
3. ↑  Financing Instituto de Salud Carlos III, isciii.es.  Arkistoitu 27.3.2020. Viitattu 27.3.2020. (englanniksi)
4. ↑  Estructura Instituto de Salud Carlos III, isciii.es. Viitattu 27.3.2020. (espanjaksi)
5. ↑  Presupuestos generales del estadoorganismos autónomos (pdf) Instituto de Salud Carlos III, isciii.es.  Arkistoitu 27.3.2020. Viitattu 27.3.2020. (espanjaksi)
6. ↑  Our ISCIII Centres Instituto de Salud Carlos III, isciii.es.  Arkistoitu 27.3.2020. Viitattu 27.3.2020. (englanniksi)
7. ↑  Coronavirus en España: el 20% de los críticos no tiene patologías previas  23.3.2020. redaccionmedica.com. Viitattu 27.3.2020. (espanjaksi)
8. ↑  Europa aprueba un kit diagnóstico que detecta el coronavirus sin síntomas  6.3.2020. redaccionmedica.com. Viitattu 28.3.2020. (espanjaksi)
9. ↑  Elena Sevillano: Unreliability of new tests delays effort to slow coronavirus spread in Spain  27.3.2020. El Pais, elpais.com. Viitattu 28.3.2020. (englanniksi)
10. ↑  Elena Sevillano & María Sosa Troya: Coronavirus in Spain: Five crises rolled into one  27.3.2020. El Pais, elpais.com. Viitattu 28.3.2020. (englanniksi)

Aiheesta muualla
----------------

* ICSIII:n verkkosivut (espanjaksi) ja ICSIII:n verkkosivut (englanniksi) (isciii.es)
* Situación de COVID-19 en España (päiväkohtainen tilannekuva Covid-19 -sairastuneista Espanjassa) (espanjaksi) (isciii.es)
* Informes COVID-19 (päivittäinen tilanneraportti Covid-19 -sairastuneista Espanjasta) (espanjaksi) (isciii.es)

Valtiollisia tai maanosan kansanterveyslaitoksia

|  |  |
| --- | --- |
| Eurooppa | 
* Euroopan unioni ECDC
* Alankomaat RIVM
* Albania ISHP
* Belgia Sciensano
* Yhdistynyt kuningaskuntaEnglanti UKHSA
* Yhdistynyt kuningaskuntaEnglanti PHE
* Yhdistynyt kuningaskuntaSkotlanti PHS
* Yhdistynyt kuningaskuntaWales PHW
* Bulgaria NCPHA
* Espanja ISCIII
* Irlanti HPSC
* Islanti Embætti landlæknis
* Italia ISS
* Itävalta GÖG
* Kreikka EODY
* Kroatia HZJZ
* Latvia SPKC
* Liettua SMLPC
* Luxemburg LIH
* Moldova ANSP
* Norja FHI
* Pohjois-Makedonia IPH
* Portugali INSA
* Puola NIZP-PZH
* Ranska Santé Publique France
* Romania INSP
* Ruotsi Folkhälsomyndigheten
* Saksa RKI
* Serbia IPHS
* Slovakia ÚVZ SR
* Slovenia NIJZ
* Suomi THL
* Sveitsi BAG
* Tanska SIF
* Tšekki SZÚ
* Ukraina TsHZ
* Unkari NNK
* Valko-Venäjä RRPCEM
* Venäjä Rospotrebnadzor
* Viro Terviseamet

 |
| Aasia | 
* Bangladesh IEDCR
* Etelä-Korea KCDA
* Indonesia NIHRD
* Intia NCDC
* Iran NIHR
* Iran IPI
* Israel ICDC
* Japani NIPH
* Kambodža IPC
* Kambodža NIPH
* Kazakstan NTsOZ
* Kiina China CDC
* Malesia IPH
* Mongolia NCPH
* Myanmar NHL
* Nepal BPKIHS
* Pakistan Pakistanin terveysvirasto
* Palestiina PNIPH
* Saudi-Arabia Saudi CDC
* Singapore NCID
* Taiwan Taiwan CDC
* Thaimaa Thai NIH
* Vietnam NIHE

 |
| Afrikka | 
* Africa CDC
* Algeria IPA
* Etelä-Afrikka NICD
* Etiopia EPHI
* Ghana NMIMR
* Kamerun CPC
* Kenia KEMRI
* Kongon demokraattinen tasavalta INRB
* Libya NCDC
* Madagaskar IPM
* Marokko IPM
* Mosambik INS
* Nigeria NCDC
* Norsunluurannikko IPCI
* Sambia ZNPHI
* Senegal IPD
* Somalia NIH Somalia
* Sudan PHI
* Tansania NIMR
* Togo INH
* Tunisia IPT
* Uganda UVRI

 |
| Amerikka | 
* Argentiina ANLIS
* Brasilia IAL
* Chile ISP
* Costa Rica INCIENSA
* Kanada PHAC
* Kolumbia INS
* Kuuba IPK
* Meksiko INSP
* Peru INS
* Yhdysvallat CDC

 |
| Muut alueet | Australia AIHW |

**Huomaa:** Malline on keskeneräinen, eikä toistaiseksi sisällä läheskään kaikkia kansallisia tai ylikansallisia kansanterveyslaitoksia tai -virastoja.



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Espanja
* Katalonia
* Saksa
* Yhdysvallat

 |

 |